TOIMINTASUUNNITELMA VUODELLE 2017

**MISSIO, VISIO JA TOIMINTASTRATEGIA**

Missio, visio ja strategia 2015-2017 on esitetty liitteessä 1.

Vuonna 2017 panostetaan erityisesti korjausrakentamisen energiatehokkuuteen liittyvien ehdotusten esille tuomiseen ja arvioimiseen. Osallistutaan aktiivisesti em. painopistealuetta käsitteleviin seminaareihin sekä järjestetään painopistealuetta tukevia excursioita. Lisäksi kehitetään edelleen yhteistyötä RILin Energia- ja talotekniikkaryhmän kanssa.

**JÄSENTOIMINTA**

Yhdistyksen kokoukset

Sääntömääräinen vuosikokous pidetään maaliskuussa.

Muut jäsentilaisuudet

Vuoden aikana järjestetään 2-3 excursiota tai muuta jäsentilaisuutta vuoden painopistealue huomioiden. Perinteen mukainen kesäretki pidetään toukokuussa. Joululounas pidetään LIVIn vuosipäivän läheisyydessä joulukuussa. Edellisten lisäksi osallistutaan vuoden aikana RILin Energia- ja talotekniikkaryhmän seminaareihin.

Tiedotus

Jäsenistölle tiedotetaan tapahtumista pääosin sähköpostin ja RILin www-sivujen tapahtumakalenterin avulla sekä 1-2 jäsenkirjeellä. Ylläpidetään LIVIn tietoja RIL:n www-sivuilla ja tehostetaan tiedotusta myös nykyisille ja mahdollisille uusille kannatusjäsenille.

**ASIANTUNTIJATOIMINTA**

Lausunnot

Tarvittaessa annetaan lausuntoja LVI-alaan liittyvissä asioissa erikseen sekä yhteistyössä RILin ja LVI-alan muiden järjestön kanssa.

**YHTEYDET ULOSPÄIN**

LIVIn ammatillinen toiminta ja vaikuttaminen tehdään yhteistyössä RILin Energia- ja talotekniikkaryhmän kanssa ja jatketaan yhteistoimintaa mm. Teekkarien LVI-kerhon ja Suomen LVI-yhdistysten liiton sekä TEKin LVI-kerhon kanssa. Yhteydet järjestöihin hoidetaan LIVIn edusta­jien välityksellä.

**TALOUS**

Vuosimaksu 2017 on 170 euroa ja talousarvio on esitetty erillisessä liitteessä. LIVIn jäsenmaksu RILille on 75 % RILin jäseniltään perimästä jäsenmaksusta (200 €) eli 150 euroa/varsinainen jäsen. LIVIn jäsenillä on mahdollisuus kuulua IAET-kassaan eri maksusta. Maksun suuruuden vahvistaa sosiaali- ja terveysministeriö.

Yhdistyksen toimintavarat saadaan vuonna 2017 pääosin vuosimaksuista ja kannatusjäsenmaksuista sekä tarvittaessa itse katetuista tilaisuuksista sekä aiempien vuosien ylijäämistä. Vuosimaksu sisältää seuraavien julkaisujen vuosikerrat:

Lehti numeroa/vuosi

Rakennuslehti 41

Tekniikka&Talous 41

Rakennustekniikka 4

Talouden ja konttoritöiden hoidossa, sekä jäsenrekisterin ylläpidossa toimi­taan yhteistyössä RILin toimiston kanssa.

**Liite toimintasuunnitelmaan 2017**

**LIVIn strategia 2015 – 2017**

**MISSIO**

LIVI toimii LVI-alalla vaikuttavien diplomi-insinöörien yhdyssiteenä edistäen heidän ammatillista, yhteiskunnallista ja keskinäistä sosiaalista toimintaa sekä vaikutusmahdollisuuksia

**VISIO**

LIVI ry on arvostettu ja aktiivinen asiantuntijayhdistys, joka uudistuu ja vastaa ajan haasteisiin

**STRATEGIA**

Hallitus johtaa toimintaa ja ammatillinen vaikuttaminen kohdistetaan vuotuisesti valittavaan painopistealueeseen.

LIVIn ammatillinen toiminta ja vaikuttaminen tehdään yhteistyössä RILin Energia ja talotekniikkaryhmän kanssa ja sosiaaliset aktiviteetit organisoidaan ja pidetään LIVI ry:n puolella. Tarvittaessa LIVI antaa lausuntoja LVI-alaan liittyvissä asioissa erikseen tai yhteistyössä RILin sekä LVI-alan muiden järjestöjen kanssa.

Toimintatapoina ovat asiantuntijaseminaarit, yhteiset tapaamiset sekä sähköinen viestintä- ja verkko-oppimisympäristö yhteistyössä RILin, LVI- ja muiden rakennusalan yhteisöjen kanssa.

Uusien jäsenien rekrytoinnilla varmistetaan uusiutuminen ja jatkuvuus.